Správa zo zahraničnej pracovnej cesty

1.	Účastníci ZPC:
Titul, meno a priezvisko:	Mgr. Mária Štefková, PhD.	
Pracovisko:	Štátny pedagogický ústav, Pluhová 8, Bratislava	
Pracovné zaradenie:	vedúca oddelenia špeciálnej pedagogiky a inklúzie	
Znalosť jazykov:    	AJ  	
2.	
Zahraničná pracovná cesta:
Štát:	Nemecko	
Mesto:	Berlín	
Vykonaná v doch:	4.11.- 6.11. 2014 	
Prijímajúca organizácia:	Európska agentúra pre rozvoj špeciálneho  a inkluzívneho vzdelávania  (ďalej len „Agentúra“) 	
Účel cesty:	Polročné pracovné stretnutie zástupcov členských krajín EÚ (Agentúry – zboru reprezentantov a národných koordinátorov) 	
Spôsob financovania:	Cestovné náklady a ubytovanie  hradené  z prostriedkov ŠPÚ.	
3.	Rámcový program pobytu:

4.11.2014	Príchod, ubytovanie, oboznámenie sa s materiálmi pripravenými na pracovné stretnutie a neformálne rokovania. 	
5.11.2014	Oficiálne privítanie predstaviteľmi federálneho  ministerstva školstva a výskumu Nemecka.
Spoločné pracovné stretnutie členov Zboru reprezentantov a národných koordinátorov s výborom Agentúry.
Workshop  na tému „Inkluzívne vzdelávanie“.  
Pracovné stretnutie národných koordinátorov s témami: „Legislatíva k inklúzii v Taliansku“; „Participácia detí a mladých ľudí so špeciálnymi potrebami na vzdelávaní v Anglicku“.  
Posterová sekcia - príklady inkluzívneho vzdelávania v rôznych krajinách. 	
6.11.2014	Konferencia: „Nemecký vzdelávací systém“. 
Sumarizácia záverov polročného pracovného stretnutia.
Odlet na Slovensko.	
4.	Stručný priebeh rokovaní
4.11.2014 
Pracovné stretnutie a neformálne rokovania s predstaviteľmi  Nemecka.
5.11.2014
Oficiálne otvorenie pracovného stretnutia  predstaviteľmi  federálneho  ministerstva školstva a výskumu Nemecka.
Na spoločnom  pracovnom  stretnutí členov zboru reprezentantov a národných koordinátorov predstavitelia výboru  Agentúry predniesli výročnú  správu  za rok 2014, vyhodnotili vplyv  Agentúry na implementáciu politiky a praxe v špeciálnom a/alebo inkluzívnom vzdelávaní v členských krajinách, oboznámili s programom na rok 2015. 
Vo workshope „Inkluzívne vzdelávanie“ predstavitelia  členských krajín  pripomienkovali  koncept „Inkluzívne vzdelávanie z hľadiska Agentúry“, v ktorom sú rozpracované východiská (medzinárodné dokumenty) a  používaná terminológia s cieľom vypracovať medzinárodne uznávanú definíciu inkluzívneho vzdelávania. 
Na pracovnom  stretnutí  národných koordinátorov Rosaria Maria Petrella prezentovala príspevok „ Legislatíva k inklúzii v Taliansku „ a Philippa Stobbs „Participácia detí a mladých ľudí so špeciálnymi potrebami vo vzdelávaní v Anglicku“.  
V posterovej sekcii boli prediskutované systémy špeciálneho a inkluzívneho vzdelávania  Nemecka,  Švédska, Anglicka, Talianska, Malty, Francúzska, Švajčiarska a Nórska. 
6.11. 2014 
Konferenciu otvoril Dr Thomas Greiner, predstaviteľ federálneho  ministerstva školstva a výskumu Nemecka.
Stefan Kuhne (German Institute for International Educational Research (DIPF) Frankfurt) informoval o výsledkoch „Národnej správy o vzdelávaní v Nemecku za rok 2014“.
Prednášky v pléne boli na témy: 
„Raná starostlivosť a predškolské vzdelávanie“ - Dr Carola Nürnberg, WiFF - Advancing Further Professionals, German Youth Institute
„Základné školstvo“ - Sönke Asmussen, Standing Conference of the Ministers of Education and Cultural Affairs of the Länder in the Federal Republic of Germany 
„Stredné vzdelávanie“ - Dr Harald Weber, Institute for Technology and Work (ITA) e.V. 
„Vyššie vzdelávanie“ – Ursula Jonas,National Centre of Competence for the Inclusion of Students with Disabilities / Deutsches Studentenwerk (DSW)
Sumarizácia záverov polročného pracovného stretnutia- predstavitelia výboru  Agentúry.

5. Odporúčané závery
Činnosť Agentúry v roku 2014, s opätovným podporením jej aktivít a  odborných podujatí Európskou komisiou, spojeným s jej finančnou podporou, bude pre Slovenskú republiku významnou oporou pri plnení medzinárodného Dohovoru o právach osôb so zdravotným postihnutím (OSN, 2006, oznámenie č. 317/2010 Z. z.). 
6.  Prehľad prinesenej dokumentácie
Dokumentácia so závermi, podkladmi a podrobnosťami z pracovných stretnutí Zboru reprezentantov, národných koordinátorov a výboru Agentúry  bude k dispozícii pre zástupcov členských krajín po jej zverejnení na intranete (infodesk) Agentúry. 
Materiály pre odbornú a širokú verejnosť v preklade do slovenského jazyka budú zverejnené na web-stránke:  http://www.european-agency.org

7.   Prínos ZPC

Získanie informácií a najnovších poznatkov z oblasti špeciálneho a inkluzívneho vzdelávania v členských krajinách EÚ ako aj príležitosť pre zapojenie sa  Slovenskej republiky do riešenia výskumných projektov Agentúry.

8.  Spôsob zverejnenia výsledkov

Súhlasím so zverejnením správy na internete.

Dátum: 12.11. 2014

Správu vypracovala:     

Mgr. Mária Štefková, PhD., vedúca oddelenia špeciálnej pedagogiky a inklúzie, 
Štátny pedagogický ústav 

Správu schválil:     

Doc. PaedDr. Viliam Kratochvíl, PhD., riaditeľ Štátneho pedagogického ústavu